Návrh NARIADENIE RADY ktorým sa mení a dopĺňa nariadenie Rady (EÚ) č. 57/2011, pokiaľ ide o rybolovné možnosti pre určité populácie rýb /* KOM/2011/0243 v konečnom znení - 2011/0101 (NLE) */





ODÔVODNENIE 1. KONTEXT NÁVRHU Nariadením Rady (EÚ) č. 57/2011 sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ. Zameriava sa predovšetkým na populácie rýb v Atlantiku a Severnom mori. Toto nariadenie sa zvyčajne niekoľkokrát počas svojho obdobia účinnosti mení a dopĺňa. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Nehodí sa. 3. PRÁVNE PRVKY NÁVRHU Hlavnými navrhovanými zmenami sa nariadenie takto mení: 1. Kvóty pre stavridy druhu Trachurus murphyi v rámci regionálnej organizácie na riadenie rybného hospodárstva v južnom Tichom oceáne (ďalej len „SPRFMO“) boli stanovené až na základe výsledkov 2. prípravnej konferencie pre SPRFMO, ktorú Komisia naplánovala na 24-28 januára 2011. V dôsledku toho sa údaje týkajúce sa kvót v príslušnej tabuľke prijatého nariadenia 57/2011 ponechali prázdne. Vzhľadom na to, že tieto SPRFMO kvóty sú teraz k dispozícii, je potrebné zahrnúť ich do textu. 2. Okrem toho 10. decembra 2010 sa v rámci Komisie pre rybolov v západnom a strednom Tichomorí (ďalej len „WCPFC“) dohodlo na ďalších dvoch rybolovných možnostiach pre plavidlá EÚ, ktoré vzhľadom na načasovanie tohto rozhodnutia, neboli začlenené do nariadenia 57/2011. V záujme zabezpečenia súladu s týmto rozhodnutím WCPFC je nutné previesť tieto rybolovné možnosti do právnych predpisov EÚ. 3. A na záver sa prostredníctvom tohto návrhu snažia zaviesť dve zmeny v nariadení, ktoré korigujú správu niektorých kvót, bez vplyvu na celkové dotknuté TAC. Tieto zmeny sa navrhujú po dôkladnej technickej analýze, ktorá rozhodla o ich realizovateľnosti, bez dopadu na príslušné opatrenia ochrany: 4. prvou zmenou sa zavádza pre Španielsko a Portugalsko možnosť flexibilne využiť svoje kvóty tresky belasej medzi dvoma zónami, 5. druhá zmena sa týka revízie rozdeľovacieho kľúča na osobitné podmienky platné pre TAC homára štíhleho TAC v podoblasti VII, ktorými sa obmedzujú maximálne úlovky, ktoré sa môžu realizovať v Porcupine Bank. Cieľom navrhovanej zmeny je zabezpečiť, aby bol rozdeľovací kľúč založený na efektívnom zázname úlovkov v Porcupine Bank. 2011/0101 (NLE) Návrh NARIADENIE RADY ktorým sa mení a dopĺňa nariadenie Rady (EÚ) č. 57/2011, pokiaľ ide o rybolovné možnosti pre určité populácie rýb RADA EURÓPSKEJ ÚNIE so zreteľom na Zmluvu o fungovaní Európskej únie, a najmä na jej článok 43 ods. 3, so zreteľom na návrh Európskej komisie[1], keďže: 6. Nariadením Rady (EÚ) č. 57/2011[2] sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ. 7. Je žiaduce zaviesť flexibilné opatrenia, pokiaľ ide o využívanie kvót na tresku belasú cez dve hlavné oblasti riadenia uvedené v prílohe IA k nariadeniu Rady (EÚ) č. 57/2011 pre tento rybolov (t.j. oblasť, ktorá sa skladá z vôd EÚ a medzinárodných vôd týchto ICES zón I, II, III, IV, V, VI, VII, VIIIa, VIIIb, VIIId, VIIIe, XII a XIV a oblasť, ktorá sa skladá z ICES zón VIIIc, IX a X a vôd EÚ podľa Výboru pre rybolov v stredovýchodnom Atlantiku CECAF 34.1.1 ), pretože tieto dve oblasti sú predmetom rovnakých vedeckých stanovísk a pokladajú sa za súčasť rovnakej biologickej populácie. 8. V prílohe IA k nariadeniu (EÚ) č. 57/2011 sa stanovujú všeobecné kvóty pre homára štíhleho v zóne ICES VII a špecifické kvóty pre homára štíhleho v oblasti Porcupine Bank nachádzajúcej sa v tejto zóne. Osobitné kvóty týkajúce sa Porcupine Bank by mali byť zmenené a doplnené na základe rozdeľovacieho kľúča zohľadňujúceho historické úlovky jednotlivých flotíl v tejto oblasti za sledované obdobie 1999 – 2008. 9. Na svojom výročnom zasadnutí v roku 2010 sa Komisia pre rybolov v západnom a strednom Tichomorí rozhodla ponechať limity na uvedený rok stanovené pre úlovky mečiara veľkého a pre počet plavidiel oprávnených loviť mečiara veľkého, s účinnosťou od 1. januára 2011. Tieto opatrenia je potrebné zahrnúť do práva Únie. 10. Na treťom medzinárodnom zasadnutí zameranom na vytvorenie regionálnej organizácie na riadenie rybného hospodárstva (RFMO) na šírom mori v južnej časti Tichého oceánu (SPRFMO), ktoré sa uskutočnilo v máji 2007, prijali účastníci dočasné opatrenia vrátane rybolovných možností s cieľom regulovať pelagický rybolov, ako aj rybolov pri dne v tejto oblasti do vytvorenia takejto regionálnej organizácie. Na druhej prípravnej konferencii SPRFMO prijala Komisia v januári 2011 nové predbežné opatrenia. Tieto predbežné opatrenia sú dobrovoľné a nie sú právne záväzné podľa medzinárodného práva. Je však vhodné v súlade s povinnosťami spolupráce a ochrany zakotvenými v medzinárodnom morskom práve, implementovať tieto opatrenia do práva Únie ustanovením celkovej kvóty pre Úniu a dočasným rozdelením tejto kvóty medzi dotknuté členské štáty. Tento podiel by mal byť stanovený na základe riadnych, spravodlivých a objektívnych kritérií na základe minulej výkonnosti rybolovu jednotlivých členských štátov v priebehu rokov, počas ktorých boli všetky príslušné členské štáty prítomné v loviskách, t.j. 2009 a 2010. Preto by mal podiel pre každý dotknutý členský štát v roku 2011 zodpovedať ich individuálnemu podielu na celkových úlovkoch EÚ v rokoch 2009 a 2010. 11. V prílohe IIB nariadenia Rady (EÚ) č. 57/2011 sa stanovujú obmedzenia rybolovného úsilia pre obnovu niektorých populácií merlúzy južnej a homára štíhleho v divíziách VIIIc a IXa okrem Kádizského zálivu. Je vhodné ujasniť znenie osobitnej podmienky stanovenej v rámci týchto obmedzení rybolovného úsilia. 12. V prílohe IIC k nariadeniu (EÚ) č. 57/2011 sa stanovujú obmedzenia rybolovného úsilia na účely nariadenia Rady (ES) č. 509/2007 zo 7. mája 2007, ktorým sa ustanovuje viacročný plán trvalo udržateľného využívania populácie soley v západnej časti Lamanšského prielivu[3]. Je potrebné zosúladiť znenie tejto prílohy IIC so znením článku 5 ods. 2 nariadenia (ES) č. 509/2007. 13. Obmedzenia úlovkov a rybolovného úsilia ustanovené v nariadení (EÚ) č. 57/2011 sa vo všeobecnosti uplatňujú od 1. januára 2011 resp. 1. februára 2011. Preto sa ustanovenia tohto nariadenia týkajúce sa obmedzenia úlovkov a obmedzenia rybolovného úsilia uplatňujú so spätnou platnosťou od príslušných dátumov, pokiaľ nie je uvedené inak, PRIJALA TOTO NARIADENIE: Článok 1 Zmena a doplnenie nariadenia (EÚ) č. 57/2011 Nariadenie (EÚ) č. 57/2011 sa mení a dopĺňa takto: 14. Príloha IA sa mení a dopĺňa takto: a) Údaje týkajúce sa tresky belasej vo vodách EÚ a medzinárodných vodách zón I, II, III, IV, V, VI, VII, VIIIa, VIIIb, VIIId, VIIIe, XII a XIV sa nahrádzajú takto: „Druh: | treska belasá Micromesistius poutassou | Zóna: | vody EÚ a medzinárodné vody zón I, II, III, IV, V, VI, VII, VIIIa, VIIIb, VIIId, VIIIe, XII a XIV (WHB/1X14) | Dánsko | 1 533 | (1) | Analytický TAC | Nemecko | 596 | (1) | Španielsko | 1 300 | (1) (2) | Francúzsko | 1 067 | (1) | Írsko | 1 187 | (1) | Holandsko | 1 869 | (1) | Portugalsko | 121 | (1) (2) | Švédsko | 379 | (1) | Spojené kráľovstvo | 1 990 | (1) | EÚ | 10 042 | (1) | TAC | 40 100 | [1] Z toho až 68 % možno uloviť v nórskej výhradnej hospodárskej zóne alebo v rybolovnej zóne v okolí ostrova Jan Mayen (WHB/*NZJM1). [2] Táto kvóta sa môže previesť do zón VIIIc, IX a X, vôd EÚ oblasti 34.1.1 Výboru pre rybolov v stredovýchodnom Atlantiku (CECAF). Tieto prevody je však potrebné vopred nahlásiť Komisii.“ | b) Údaje týkajúce sa homára štíhleho v zóne VII sa nahrádzajú takto: „Druh: | homár štíhly Nephrops norvegicus | Zóna: | VII (NEP/07.) | Španielsko | 1 306 | (1) | Analytický TAC | Francúzsko | 5 291 | (1) | Írsko | 8 025 | (1) | Spojené kráľovstvo | 7 137 | (1) | EÚ | 21 759 | (1) | TAC | 21 759 | (1) | (1) Z toho nemožno v zóne VII (Porcupine Bay – časť 16) (NEP/*7U16) presiahnuť tieto kvóty: | Španielsko | 429 | Francúzsko | 277 | Írsko | 437 | Spojené kráľovstvo | 111 | EÚ | 1 254“ | c) Údaje týkajúce sa makrely atlantickej v zóne IIIa a IV, vo vodách EÚ IIa, IIIb, IIIc a subdivíziách 22-32 sa nahrádzajú takto: „Druh: | makrela atlantická Scomber scombrus | Zóna: | IIIa a IV; vody EÚ IIa , IIIb, IIIc a subdivízií 22-32 (MAC/2A34.) | Belgicko | 425 | (3)(5) | Článok 3 nariadenia (ES) č. 847/96 sa neuplatňuje. | Dánsko | 11 209 | (3)(5) | Nemecko | 443 | (3)(5) | Francúzsko | 1 339 | (3)(5) | Holandsko | 1 348 | (3)(5) | Švédsko | 4 038 | (1)(2)(3)(5) | Spojené kráľovstvo | 1 248 | (3)(5) | EÚ | 20 002 | (1)(3)(5) | Nórsko | 169 019 | (4) | TAC | Irelevantné | (1) Vrátane 242 ton, ktoré sa majú uloviť v nórskych vodách južne od 62° s. š. (MAC/*04N-). (2) Pri rybolove v nórskych vodách sa vedľajšie úlovky tresky škvrnitej, tresky jednoškvrnnej, tresky žltkavej, tresky merlang a tresky tmavej započítajú do kvóty pre tieto druhy. (3) Môže sa uloviť aj v nórskych vodách zóny IVa. (4) Odpočíta sa z podielu Nórska na TAC (prístupová kvóta). V tomto množstve je zahrnutý podiel Nórska na TAC v Severnom mori vo výške 47 197 ton. Túto kvótu možno uloviť iba v zóne IVa s výnimkou 3 000 ton, ktoré možno uloviť v zóne IIIa. (5) Predbežná kvóta v súlade s článkom 1 ods. 2 tohto nariadenia. | Osobitná podmienka: | V medziach horeuvedených kvót sa v týchto zónach nemôžu uloviť vyššie množstvá než sú tieto: Toto sú predbežné množstvá v súlade s článkom 1 ods. 2 tohto nariadenia. | IIIa (MAC/*03A.) | IIIa a IVbc (MAC/*3A4BC) | IVb (MAC/*04B.) | IVc (MAC/*04C.) | VI, medzinárodné vody zóny IIa od 1. januára do 31. marca 2011 a v decembri 2011 (MAC/*2A6.) | Dánsko | 0 | 4 130 | 0 | 0 | 5 012 | Francúzsko | 0 | 490 | 0 | 0 | 0 | Holandsko | 0 | 490 | 0 | 0 | 0 | Švédsko | 0 | 0 | 390 | 10 | 1 697 | Spojené kráľovstvo | 0 | 490 | 0 | 0 | 0 | Nórsko | 3 000 | 0 | 0 | 0 | 0“ | 15. V prílohe IC sa údaje týkajúce sa krevety boreálnej v zóne NAFO 3LN sa nahrádzajú takto: „Druh: | kreveta boreálna Pandalus borealis | Zóna: | NAFO 3L(1) (PRA/N3L.) | Estónsko | 214 | Analytický TAC Článok 3 nariadenia (ES) č. 847/96 sa neuplatňuje. Článok 4 nariadenia (ES) č. 847/96 sa neuplatňuje. | Lotyšsko | 214 | Litva | 214 | Poľsko EÚ | 214 | Iné členské štáty | 213 | (2) | EÚ | 1069 | TAC | 19 200 | (1) Okrem oblasti ohraničenej týmito súradnicami: | bod č. | severná šírka | západná dĺžka | 1 | 47° 20' 0 | 46° 40' 0 | 2 | 47° 20' 0 | 46° 30' 0 | 3 | 46° 00' 0 | 46° 30' 0 | 4 | 46° 00' 0 | 46° 40' 0 | (2) Okrem Estónska, Lotyšska, Litvy a Poľska.“ | 16. Príloha IH sa nahrádza takto: „PRÍLOHA IH OBLASŤ DOHOVORU WCPFC Druh: | mečiar veľký Xiphias gladius | Zóna: | Oblasť dohovoru WCPFC južne od 20° j. š. (SWO/F7120S) | EÚ | 3 170,36 | Analytický TAC | TAC | nepodstatné“ | 17. Príloha IJ sa nahrádza takto: „PRÍLOHA IJ OBLASŤ DOHOVORU SPRFMO Druh: | Stavridy druhu Trachurus murphyi | Zóna: | Oblasť dohovoru SPRFMO (CJM/SPRFMO) | Nemecko | 10 223,67 | Holandsko | 11 080,80 | Litva | 7 112,63 | Poľsko | 12 231,90 | EÚ | 40 649“ | 18. V prílohe IIB sa bod 5.2. nahrádza takto: „5.2. Na účely stanovenia maximálneho počtu dní na mori, počas ktorých môže plavidlo EÚ oprávnené svojím vlajkovým členským štátom byť prítomné v danej oblasti, sa v súlade s tabuľkou I uplatňujú tieto osobitné podmienky: a) celkové vykládky merlúzy európskej v roku 2008 alebo 2009 realizované daným plavidlom predstavujú menej ako 5 ton alebo menej ako 3 % celkových vykládok v živej hmotnosti uvedených v rybárskom denníku a b) celkové vykládky homára štíhleho v rokoch 2008 alebo 2009 realizované daným plavidlom predstavujú menej ako 2,5 tony podľa záznamov o vykládkach v živej hmotnosti uvedených v rybárskom denníku.“ 19. Príloha IIC sa mení a dopĺňa takto: a) bod 2 sa nahrádza takto: „ 2. Rybársky výstroj Na účely tejto prílohy sa uplatňujú tieto kategórie rybárskeho výstroja: a) vlečné siete s rozperným rahnom s veľkosťou ôk aspoň 80 mm, b) statické siete vrátane žiabroviek, viacstenných žiabroviek a zakliesňovacích sietí s veľkosťou oka rovnou alebo menšou ako 220 mm.“ b) Tabuľka I sa nahrádza takto: „Tabuľka I Výstroj bod 2 | Nominálna hodnota Používajú sa len skupinové výstroje definované v bode 2 | Západná časť Lamanšského prielivu | 2a) | Vlečné siete s rozperným rahnom s veľkosťou ôk ≥ 80 mm | 164 | 2b) | Statické siete s veľkosťou ôk ≤ 220 mm | 164“ | 20. Príloha VII sa nahrádza takto: „PRÍLOHA VII OBLASŤ DOHOVORU WCPFC Maximálny počet plavidiel EÚ s povolením loviť mečiara veľkého v oblastiach južne od 20 ° j. š. oblasti dohovoru WCPFC Španielsko | 14 | EÚ | 14“ | Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Článok 1 body 1 až 4 a bod 7 sa uplatňujú od 1. januára 2011. Odseky 5 a 6 článku 1 sa uplatňujú od 1. februára 2011. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli za Radu predseda [1] Odkaz na Úradný vestník [2] Odkaz na Úradný vestník [3] Ú. v. EÚ L 122, 11.5.2007, s. 7.